එතුමන් අපෙන් වෙන්වී දශක දෙකකට වැඩි කාලයක් ඉක්ම ගියත් සැම වසරකටම කම්කරු දිනය දා කොළඹ අලුත් කඩේ - දිවංගත ජනපතිතුමන්ගේ පිළිරුව අබියසට විශාල පිරිසක් එක්වෙමින් එතුමන්ගේ ගුණ සමරයි.බැලු බැලු දස අත එකම බලාපොරොත්තුවක් එකම ඉලක්කයක් වෙත ගමන් කරන්නට අපේක්ෂාවේ දෑස් දල්වාගත් මුළු මහත් ජනතාවම එතුමන්‍‍ගේ ගුණ සමරන්නට මෙලෙස එක් රොක්වන්නේ ඇයි?ශ්‍රී ලාංකීය දේශපාලනයේ ඉතා සුවිශේෂි වූත් ඉතාම විශ්මය ජනක වූත් වෙසෙසින්ම තම බලය ජනතා බලය ලෙස සැලකූ ජනතාවාදී ජනහිතකාමි ඉතා උත්තමගනයේ අනුස්මරණීය ජන නායකයෙකු වූ දිවංගත ශ්‍රීමත් රණසිංහ ප්‍රේමදාස මැතිඳුන්ගේ “චින්තනය” ඒ සේවය අසරණ දුගී දුප්පත් ජනතාව වෙනුවෙන් ක්‍රියාත්මක වූ නිසාම මෙවැනි අති විශාල පිරිසක් එක් රැස්වන බව මගේ හැඟීමයි.දිවංගත ජනාධිපතිතුමන් සෑම “ගම්උදාව” ප්‍රදර්ශනයකදීම එහි තේමා ගීතය වූ “විශ්වාසයේ ගීතය” වූ මට ඔබ විශ්වාසයි ඔබ මට විශ්වාසයි යන ගීතය ගායනය කර වූවා.එදා එතුමන් ජනතාව ගැන තැබු විශ්වාසය නිසාම පුංචි තැනකින් පටන්ගෙන ජනපති මැදුර දක්වා ගමන් කරන්නට එතුමන්ට හැකි වූණා.